AIŠKINAMASIS RAŠTAS

Dėl Molėtų rajono savivaldybės tarybos 2010 m. lapkričio 25 d. sprendimo Nr. B1-183 „Dėl savivaldybės turto perdavimo pagal panaudos sutartį Skudutiškio bendruomenės centrui“ pakeitimo

**1. Parengto tarybos sprendimo projekto tikslai ir uždaviniai**

Visuomeninė organizacija Skudutiškio bendruomenės centras (toliau – Centras) 2019 m. lapkričio 18 d. pateikė atsisakymą, kuriame atsisako dalies - 209,99 kv. m (1-14 (23,32 kv. m), 1-15 (23,17 kv. m), 1-20 (23,17 kv. m), 1-21 (23,32 kv. m), 1-22 (24,90 kv. m), 1-24 (92,11 kv. m) patalpų mokyklos pastate, esančių Molėtų r. sav., Suginčių sen., Skudutiškio k., Antano Kryžanausko g. 5. Centrui 737,62 kv. m. patalpų buvo perduota panaudai 2010 m. gruodžio 2 d. sutartimi Nr. 27-T6, sudaryta tarp Molėtų rajono savivaldybės viešosios bibliotekos ir VO Skudutiškio bendruomenės centro. Šiuo metu Centro vykdomai veiklai dalis - 209,99 kv. m patalpų nereikalingos. Panaudos sutartis sudaryta 10 metų laikotarpiui. Atsižvelgus į Centro atsisakymą, parengtas sprendimo projektas dėl 2010 m. lapkričio 25 d. sprendimo Nr. B1-183 „Dėl savivaldybės turto perdavimo pagal panaudos sutartį Skudutiškio bendruomenės centrui“ pakeitimo.

Parengto sprendimo projekto tikslas – pakeisti sprendimą, sumažinant 209,99 kv. m patalpų panaudą ir pasirašyti susitarimą dėl sutarties pakeitimo ir turto perdavimo – priėmimo aktą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis,

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 19 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – laisvos patalpos bus perduotos turto valdytojui, kuris spręs patalpų panaudojimą.

Neigiamų pasekmių nenumatoma.

**4. Priemonės sprendimui įgyvendinti**

Bus parengtas ir pasirašytas susitarimas dėl panaudos sutarties pakeitimo bei turto perdavimo – priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės viešoji biblioteka